Min willig gehorsamkeit und alles gùt zuͦ vor, erwidiger, ✳ lieber herˀ und vatter. ✳ die von ✳ Lentzburg hand undˀstand₎ noch ein mess
in ir statt ze stiften und meynēt, es soͤll ein fruͤmess sin ✳ am ✳ zistag, donstag, sampstag und sun̄etag zù der, so si suss am mentag,
mittwuch, fritag un̄ sun̄etag habent, ✳ also das si alltag ein fruͤmess und am sun̄etag zwo hetten, ✳ und hand an uns durch
ir bottschafft begerˀt, unsˀn willn̄ darzù zegebend, den̄ das uns, unsˀm gotzhusz, unser kilchn̄ zù Stouffen un̄ unsˀm lùtpriester
daselbs unschedlich sin soͤll. ✳ hand wir inen geantwurt, si mogent uns ir meynūg der stift inschrift gebn̄, wellent wir inen ✳
daruff nach bedencken antwurten. daruff hand si uns darub̄ ir schrift, das ich ùch herin̄ ein abschrift schick, ✳ gesendt, ✳ un̄ ✳
dabi schriftlich begerˀt als vor, ✳ unsˀn willn̄ darzù zegebēt un̄ darub̄ unser antwurt zewissen. ✳ hand wir inen geschribn̄, ✳ wir
koͤnnēt inē derzit daruff, ✳ sundˀ aͧn anbringen unser obˀn, die die sach mitt uns beruͤrte, nitt geantwurten, ✳ und das ist beschechn̄ jetz vor vasnacht und sidhar ✳ bisz jetz ✳ hand wir ùwˀ zùkunft gewartet un̄ wisten ouch nitt andˀs, ir soͤltēt komen sin, andˀs
ich hett ùch darub̄ geschribn̄, doch nùtzit des minder. ✳ nach dem uns bedunckt un̄ ouch am ✳ lùtpriester ✳ von Stouffen vˀstand un̄ ✳
am ✳ tag und mercklich ist, das soͤlichs ân unsˀn un̄ der lùtpriestry un̄ eins lùtpriesters, das allweg uns beruͤrt, so vil im ✳
von ✳ dem un̄ andˀm abgât, ✳ mercklichn̄ gebresten, schad₎ un̄ abgang goͤttlichs diensts ✳ nitt sin noch bestân mag, ✳ wie wol ✳
si andˀs fùrgebent, ✳ hand wir darub̄ Zùrich am ✳ probst un̄ meister ✳ Felix Hēmerlin lassen râts pflegen, ✳ was uns inden sachē
nach unsˀm un̄ unsers lùtpriesters anligen darin̄ zetuͦnd gepurte ✳ odˀ ob wir das nach ir fùrnemen vˀwilgen muͤsten odˀ
nitt ✳ ꝫcꝭ, ✳ hât uns meister ✳ Felix sin rât inschrift geschickt, des ich ùch hiemitt ouch ein abschrift send. ✳ und uff das, als ir
nitt komen ✳ sind un̄ aber die von Lentzburg gern unser ✳ antwurt gehept hetten, ✳ han ich inē darub̄ ein tag uff jetz vˀgangē ✳
donstag alhar bescheid₎ und allda ✳ mitt den râtsfrowen, ✳ mitt unsˀn lùtpriestnˀ von Stouffen un̄ ✳ vō Windisch, ouch mitt unsˀn ✳
amptlùten un̄ pfruͦndnˀ, ✳ des ersten an ✳ ir ✳ botten, so si deshalbn̄ zùtz uns geschickt hatt₎, begerˀt un̄ gebetten, die sach inguͦtē
bisz uff ùwer zùkunft anzestand lassen, woͤlt ich ouch, ob ir nitt angends kemind, ✳ ùch darub̄ schribē, das ich hofte, ir kemind àn
verzichn̄, den̄ wir ân ùch als unsˀn obnˀ zù den sachn̄ nitt geantwurten koͤnd₎ noch zetùend wisten, ✳ meinten si nitt getùn
koͤnd₎, sunder inen ✳ not zesind, die sachn̄ fùrderlich zesùchen, werbn̄ un̄ handlent, damitt si der fùrgang un̄ ustrag gehabn̄ moͤchten, ✳ mer den̄ von einˀ sach wegen, so si darin zugēt, rettent wir fùro mitt inen ✳ under vil worten, do wir verstùnd₎,
das si die sachn̄ also zehandeln un̄ sùchen meinten, ✳ wir meinten je, ✳ das soͤlich stiftūg dˀ mess nach in̄halt ir schrift ✳ uns, ✳
unsˀm gotzhus, unser kilchn̄ un̄ lùtpriester nitt ân schad₎ sin un̄ bestan moͤcht, ✳ wie wol si das meinten, ✳ un̄ woͤlten darub̄
un̄ unser anligen un̄ menynūg vor ✳ unsmˀ gnedigen hˀn von ✳ Costentz, ✳ sinē vicarien odˀ do es sich gepurte, ✳ wen̄ si die sachen
do fùr nemen un̄ licht ustragen un̄ besliessen meinten, ✳ gern ✳ erscheinen un̄ darleggen und uns darub̄ mitt inē eins tags
einē ✳ uff dem das beschêch durch unsnˀ obnˀ odˀ bottschafft, ✳ hettend wir den̄ in den sachn̄ ùtzit vor uns, das nitt billich odˀ
bestandlich wêr, ✳ davon woͤltē wir ✳ uns ✳ unsˀs hˀn von Costentz ✳ gnad ✳ odˀ sin amptlùt guͤtlich odˀ rechtlich wisen lassen, ✳
das si desglichn̄ ouch têten, ✳ und ✳ erscheinten inē denocht nitt gantz unser widˀmeynūg dar in̄ nach in̄halt des obern
schriftlichn̄ rats, des der probst, obgen̄t, ouch gehilt. ✳ antwurten si guͤtˀ masz ✳ als vor, ✳ un̄ undˀ andmˀ, si hetten nitt vor, ✳
inen die sachn̄ an soͤlich jetzgemeldet end ze bringen, wol suss rât darub̄ zehabent, ✳ ob si es abˀ tûn, das woͤlt₎ si uns wissen
lassen, ✳ doch wˀent si da ✳ als botten un̄ woͤlten unser wort un̄ anbringen gern heim bringen. daruff wir abˀ begerten,
die sach bisz an ùwer zûkunft als vor ✳ anzestand lassen ✳ odˀ aber darub̄ fùr unsers hnˀ von Costentz gnad oder sin
amptlùt zekomend un̄ darub̄ eins genanten tags zevˀfachent ✳ un̄ uns darub̄ ir antwurt wissen ✳ lassen, un̄ das tâten
wir darub̄, das si allda ✳ die sachn̄ ân unser wissen un̄ biwesen nitt handlot₎ odˀ ustruͤgēt ꝫcꝭ. ✳ hand si uns aber gewanttwurt,
darin̄ wir dero, deweders si tùn meynen, ✳ nach unsˀm begeren verstan koͤnnēt, und versechent uns, si werdent inden ✳
sachen ✳ nitt firen, sundˀ mitt rât pflegen un̄ andmˀ darin̄ irm fùrnemen nach komen, ✳ anders den̄ uns moͤcht komlich
sin ✳ ꝫcꝭ. darub̄ tùn ich ùch hie mitt die sach zewissen und bitt ùch vō min un̄ des convents wegen jemˀ ernstlichest
un̄ gùtlichest ich vˀmag, ir ✳ wellēt uns un̄ unser gotzhus indˀ sach zum besten bedencken und versechn̄, als ir vˀstand ✳
uns notdurftig ze sind, un̄ in sundˀs, das ir angends alhar ✳ koment ✳ un̄ ouch, ob es ùch als wol ✳ als uns gevalt, das ir
darin̄ des vicarien odˀ andrer ✳ râts pflegent un̄ erkūnēt, wie ir un̄ wir uns darin̄ halten ✳ odˀ rechtlich odˀ billich tùn
soͤllent ✳ odˀ muͤssent ꝫcꝭ, un̄ in sundˀs, das ouch vˀkomen, ✳ das die sach ân ùwˀ und unser biwesen un̄ wissen nitt gehandelt
werd noch beslossen, ✳ das un̄ was ùch indˀ sach bedunck zetùnd un̄ notdurftig sin, ✳ das ir billich basz den̄ wir wissent,
wellēt darin̄ zum besten fùrnemen ✳ und insundˀs angends komen un̄ ùch davor nùtzit sumen lassen, ✳ den̄ wir ùwˀ oͧch
von andrˀ treffenlicher, ernstlicher sach wegen, darub̄ ich ùch nitt geschribn̄ kan un̄ ùwˀ abˀ vast notdurftig sind un̄ habē
muͤssent, ✳ nitt embern konnēt noch mogēt, un̄ je e ir koment, je lieber uns ist und je notdurftiger. ✳ darub̄, min rechtlieber
herˀ un̄ vatter, tuͦnd her in̄, als ich ùch in sundˀs wol getruw und ir ouch, so ir die sach vˀnemēt, vˀmercken mogēt vast
notdurftig zesind, das soͤllent un̄ wellēt wir umb ùch gen gott un̄ der zit nach unsˀm vˀmugen um̄ ùch billich
gedienen, insundˀs lassent nitt, ir koment angends. ✳ gebn̄ uff sampstag vor Occuli ꝫcꝭ, anno ꝫcꝭ lij.
Elsbet, graͤvin vō Liningen,
eptissin zuͦ Kùngsfelden ꝫcꝭ